હોળીનો ઉત્સવ એટલે રંગબેરંગી રંગોનો તહેવાર. સામાન્ય રીતે આપણે દરેક તહેવાર પરિવારજનો તથા મિત્રો સાથે મળીને ઊજવતા હોઇએ છીએ. પરંતુ છેલ્લા કેટલાક સમયથી સ્પંદન ટ્રસ્ટ દ્વારા આ દરેક તહેવારની ઉજવણી મિત્રો તથા પરિવારજનો ઉપરાંત અમુક વિશિષ્ટ લોકો સાથે કરવાની પરંપરા શરૂ કરવામાં આવી છે. જી.... હા, આવા જ એક હોળી-ધૂળેટીના પર્વની અનાથાશ્રમના બાળકો સાથેની ઉજવણીના બેનમૂન કાર્યક્રમનું આયોજન સ્પંદન ટ્રસ્ટના પ્રમુખ ડૉ. પાર્થ ગોલ દ્વારા તેમના સુરેન્દ્રનગરના નિવાસસ્થાને તા. ૨૪ માર્ચ – ૨૦૧૬ ના રોજ કરવામાં આવ્યું હતું.